ФК Дняпро Рагачоў

«Дняпро» — беларускі футбольны клуб з горада Рагачоў, заснаваны ў 1983 годзе. У цяперашні час выступае ў Другой лізе чэмпіянату Беларусі.

 Гісторыя 
Да 1991 года гуляў у Чэмпіянаце БССР, у 1992 годзе трапіў у новаствораную Трэцюю лігу чэмпіянату Беларусі. Пасля паспяховага сезона 1996 клуб перайшоў у Першую лігу, дзе гуляў да 2005 года. У сезоне 2005 страціў месца ў Першай лізе і па фінансавых прычынах спыніў існаванне.

Пасля футбольны клуб з Рагачова ўдзельнічаў у чэмпіянаце Гомельскай вобласці. У красавіку 2014 года клуб пад назвай «МКК-Дняпро» папоўніў склад удзельнікаў Другой лігі, але чэмпіянат клуб пачаў ужо як «Рагачоў-МКК». У выніку клуб апынуўся ў сярэдзіне табліцы, заняўшы 15 месца з 24.

У пачатку 2015 года, дзякуючы намаганням камерцыйнага дырэктара клуба Андрэя Іваненкі, клуб зрабіў значныя крокі для папулярызацыі: быў запушчаны клубны сайт, пачалі праводзіцца забаўляльныя мерапрыемствы на стадыёне. Адной жа з самых громкіх акцый стала заяўка ў склад каманды вядомага беларускага спевака Дзмітрыя Калдуна, які, аднак, так і не з’явіўся на полі. У чэмпіянаце ж справы клуба ішлі не найлепшым чынам, ён хутка апынуўся ў канцы табліцы. У маі 2015 года Іваненка пакінуў сваю пасаду ў клубе. У выніку каманда скончыла сезон на 17-м месцы з 20.

У пачатку 2016 года каманда ўмацавалася шэрагам ігракоў «Жлобіна», які спыніў выступы ў Другой лізе, аднак пасля паспяховага старту (дзве перамогі ў першых двух турах) стала цярпець паражэнне за паражэннем. Так і не здолеўшы істотна палепшыць сітуацыю, «Рагачоў» завяршыў сезон на 11-м месцы з 13.

У пачатку 2017 года стала вядома, што з-за фінансавых праблем каманда можа не заявіцца ў Другую лігу. У красавіку афіцыйна стала вядома, што рагачоўскага клуба не будзе сярод удзельнікаў Другой лігі ў 2017 годзе.

У канцы 2019 года каманда з Рагачова была названа сярод меркаваных удзельнікаў Другой лігі наступнага сезона. У красавіку 2020 года рагачоўскі «Дняпро» афіцыйна вярнуўся на рэспубліканскі ўзровень. Пачатак сезона 2020 для каманды атрымаўся няўдалым, аднак пасля ўзмацення складу летам пайшлі перамогі, у тым ліку рагачоўская каманда нанесла адзінае ў сезоне паражэнне лідару — магілёўскаму «Дняпру». Тым не меней, гэтага не хапіла для выхаду ў фінальны раўнд.

У пачатку 2021 года клуб канчаткова перайшоў у прыватнае валоданне Андрэя Іваненкі, ад спонсарства змяніў назву на «Макслайн». У пачатку 2023 года гэты клуб пераехаў у Віцебск. У Рагачове ж у 2022 годзе зноў з’явілася каманда, складзеная з маладых уласных выхаванцаў, якая заявілася ў Другую лігу. У сезоне 2022 яна не набрала ніводнага ачка з розніцай галоў 7—194, на наступны год вынікі палепшыліся, і «Дняпро» сышоў з апошняга радка.

 Папярэднія назвы 

 1983: «Аўтамабіліст»
 1984—1987: КБМ
 1988—1997: «Дняпро»
 1998—2000: «Рагачоў»
 2001: «Рагачоў-ДЮСШ-1»
 2002—2006: «Дняпро-ДЮСШ-1»
 да 2012: РМКК
 2013: «МКК-Дняпро»
 2014: «Рагачоў-МКК»
 2015—2016: «Рагачоў-МК»
 2019—2020, з 2022: «Дняпро»

 Статыстыка выступленняў 

 Чэмпіянат і Кубак Беларусі 
СезонЛігаГалыАчкіКубакЗаўвагі 1992  Трэцяя (Д3)  15  15  1  6  8  13–31  8  1/8 фіналу 1992/93  Трэцяя (Д3)  16  30  4  5  21  28–77  13   1993/94  Трэцяя (Д3)  10  34  13  6  15  45–65  32   1994/95  Трэцяя — Б (Д3)  5  22  9  6  7  39–33  24 1/32 фіналу  1995  Трэцяя — Б (Д3)  3  12  7  3  2  29–13  24   1996  Трэцяя — Б (Д3)  2  26  19  1  6  65–29  58   Стыкавыя матчы Стыкавыя матчы    2  1  0  1  2–1     15px Выхад у Другую лігу 1997  Другая (Д2)  13  30  6  8  16  30–63  26  1/16 фіналу 1998  Першая (Д2) 10  30  8  11  11  26–42  35  1/16 фіналу Змена назваў ліг 1999  Першая (Д2)  10  30  9  11  10  49–44  38 1/16 фіналу  2000  Першая (Д2)  10  30  10  11  9  40–43  41 1/16 фіналу  2001  Першая (Д2) 15  28  3  8  17  27–67  17 1/32 фіналу  15px Вылет у Другую лігу 2002  Першая (Д2) 12  30  8  7  15  35–49  31   Захаванне месца 2003  Першая (Д2) 11  30  8  5  17  32–52  29 1/32 фіналу  2004  Першая (Д2)  14  30  9  3  18  27–54  30 1/16 фіналу 2005  Першая (Д2)  16  30  4  4  22  22–70  16 1/32 фіналу  15px Вылет у Другую лігу, спыненне існавання 2014  Другая — А (Д3)  8  22  7  6  9  40–41  27 1/64 фіналу  Матчы за 15 месца  15  2  1  0  1  5–4   2015  Другая — А (Д3)  9  18  1  4  13  12–36  7 1/64 фіналу  Матчы за 17 месца  17  2  0  2  0  4–4   2016  Другая (Д3)  11  24  7  4  13  26–49  25 1/32 фіналу  2019  Чэмпіянат Гомельскай вобласці (Д4)  4  12  4  3  5  32–41  15   2020  Другая — Група B (Д3)  6  20  9  3  8  46–45  30  1/64 фіналу  Матчы за 11 месца  11  2  1  1  0  5–3  У 2021 годзе каманда змяніла назву на «Макслайн» 2022  Другая — Гомельскі дывізіён (Д3)  10  18  0  0  18  7–194  0  1/128 фіналу  2023  Другая — Гомельскі дывізіён (Д3)  7  21  5  2  14  47–87  17  

 Галоўныя трэнеры 

 Віктар Барухоў (1993—1995)
 Уладзімір Сіманенка (да 2001)
 Віталь Паўлаў (2002—2003)
 Уладзімір Грышчанка (2004—2005)
 Уладзімір Сіманенка (2014—2016)
 Юрый Мельнікаў (2020—2021)

 Крыніцы 


Другая Рагачоў